2025

Die jaar 2025 was 'n gewone jaar wat volgens die Gregoriaanse kalender op 'n Woensdag begin het. Dis was die 25ste jaar van die 21ste eeu n.C. Soos ander gewone jare het die jaar 12 maande, 52 weke en 365 dae gehad.

 Gebeure 
 1 Januarie – Pole neem die voorsitterskap van die Europese Unie by Hongarye oor.
 1 Januarie – Bulgarye en Roemenië word volle lede van die Schengen-ooreenkoms.
 6 Januarie – Indonesië sluit by BRICS aan.
 7 Januarie – Brande ontvlam in die Los Angeles-metropolitaanse gebied en omliggende gebiede in Suid-Kalifornië.
 29 Januarie – PSA Airlines-vlug 5342, 'n Bombardier CRJ700-reeks vliegtuig, en 'n Amerikaanse Leër Sikorsky H-60 Black Hawk-helikopter bots in die lug oor die Potomacrivier naby Washington, D.C. Al 67 mense aan boord (64 in die vliegtuig, 3 in die helikopter) sterf tydens die ongeluk.
 19 Februarie–9 Maart – Die negende Kampioenetrofee word in Pakistan en die Verenigde Arabiese Emirate aangebied en deur Indië gewen.
 17 Februarie – Delta Connection vlug-4819 het omgeslaan toe dit op die Toronto Pearson Internasionale Lughawe land.
 23 Februarie – ’n Vervroegte Federale verkiesing is in Duitsland gehou om die 630 lede van die 21ste Bundestag te verkies.
 2 Maart − Firefly Aerospace land hul eerste Blue Ghost-maanlander suksesvol op die Maan.
 6 Maart – As deel van die Intuitive Machines-2 (IM-2) maansending land die Athena-maanlander op die Maan se oppervlak.
 15 Maart – Die Verenigde State begin om grootskaalse lug- en vlootaanvalle teen Houthi-teikens in Jemen te loods.
 5 April – Hands Off-protes, 'n reeks betogings vind regoor die Verenigde State plaas wat die grootste eendaagse, landwye vertoning van openbare weerstand teen die tweede administrasie van president Donald Trump is.
 14 April – Blue Origin lanseer die Blue Origin NS-31 op 'n suborbitale ruimtevlugsending met 'n bemanning van ses vroue.
 7 Mei – Indië loods missielaanvalle op Pakistan en in Pakistan-beheerde Kasjmir in weerwraak op 'n terreurvoorval in Indies-beheerde Kasjmir.
 8 Mei – Pous Leo XIV volg Pous Franciskus op as pous van die Rooms-Katolieke Kerk.
 1 Junie – Die Veiligheidsdiens van Oekraïne (SBU) loods 'n oorgrensoperasie teen lugmagbasisse in Rusland, wat die grootste operasie sy soort tot nog toe om militêre infrastruktuur diep binne Russiese gebied te teiken.
 14 Junie – Suid-Afrika verslaan Australië met vyf paaltjies in die eindstryd van die derde Wêreldtoetskampioenskap op Lord’s in Londen.
 1 Julie – Denemarke neem die voorsitterskap van die Europese Unie by Pole oor.
 7 Julie – Erin Patterson word skuldig bevind aan drie aanklagte van moord en een aanklag van poging tot moord in Morwell, Victoria, Australië, wat internasionaal as die Australiese sampioenmoorde van 2023 bekend sou staan.
 22 Augustus–27 September – Die 10de Vrouerugbywêreldbeker word in Engeland aangebied en deur die gasvroue gewen.
 9 September – Die Israeliese Verdedigingsmagte (IDF) voer lugaanvalle uit wat die leierskap van Hamas in Katar geteiken het.
 21 September – Australië, Kanada, Portugal en die Verenigde Koninkryk erken die Staat Palestina as 'n onafhanklike land volgens internasionale reg.
 28 September – Die Huajiang-brug in die Guizhou-provinsie, China, word geopen. Dit is die wêreld se hoogste brug.
 30 September–2 November – Die 13de Vrouekrieketwêreldbeker word in Indië en Sri Lanka aangebied en deur Indië gewen.
 19 Oktober – Diewe, vermom as werkers, steel nege stukke van die Franse Kroonjuwele uit die Galerie d'Apollon van die Louvre in Parys, Frankryk.
 26 Oktober – Oos-Timor word die elfde lidland van ASEAN.
 29 Oktober – Algemene verkiesings word in Tanzanië gehou om die President, lede van die Nasionale Vergadering en wyksraadslede te verkies verkiesing. Dit word gekenmerk deur verkiesingsgeweld te midde van bewerings van onreëlmatighede en arrestasies van opposisieleiers.
 29 Oktober – Verkiesing van die Nederlandse Tweede Kamer van die Stategeneraal.
 14 Desember – Vyftien mense word doodgeskiet deur ‘n pa en seun in, wat as ‘n antisemities massaskietery deur terroriste beskou word in Bondi Beach, Sydney, Australië.
 25 Desember – Amerikaanse president Donald Trump magtig aanvalle teen Islamitiese Staat-militante in noordwes-Nigerië.

 Sterftes 
 Januarie tot Maart 
 3 Januarie – Richard Louis, naelloopatleet van Barbados (* 1964).
 3 Januarie – Mauro Morandi, hermiet op die Italiaanse eiland Budelli van 1989 tot 2021 (* 1939).
 7 Januarie – Jean-Marie Le Pen, Franse intelligensiehoof en politikus (* 1928).
 13 Januarie – Niël Barnard, hoof van Suid-Afrika se Nasionale Intelligensiediens (NID) (* 1949).
 13 Januarie – Oliviero Toscani, Italiaanse fotograaf en artistieke direkteur (* 1942).
 15 Januarie – David Lynch, Amerikaanse regisseur (* 1946).
 16 Januarie – Joan Plowright, Engelse aktrise (* 1929).
 29 Januarie – Salwan Momika, Irakse aanhitser tot godsdienshaat teen Islam (* 1986).
 30 Januarie – Marianne Faithfull, Engelse sangeres en aktrise (* 1946).
 1 Februarie – Horst Köhler, Duitse president (* 1943).
 1 Februarie – Johan Oberholzer, Suid-Afrikaanse sanger, liedjieskrywer en komponis (* 1982/1983).
 4 Februarie – Douw Steyn, Suid-Afrikaanse miljardêr-sakeman (* 1952).
 4 Februarie – Aga Khan IV, 49ste Imam van die Isma'ilisme (* 1936).
 7 Februarie – Bruce French, Amerikaanse akteur (* 1945).
 8 Februarie – Sam Nujoma, Namibiese politikus en eerste President van Namibië (1990–2005) (* 1929).
 13 Februarie – John Lawlor, Amerikaanse akteur, assistentregisseur en kinematograaf (* 1941).
 14 Februarie – Alice Hirson, Amerikaanse aktrise (* 1929).
 16 Februarie – Yolanda Montes, Amerikaanse aktrise bekend as "Tongolele" (* 1932).
 24 Februarie – Roberta Flack, Amerikaanse sangeres (* 1937).
 26 Februarie – Gene Hackman, Amerikaanse akteur (* 1930).
 27 Februarie – Boris Spasski, Russiese skaakspeler (* 1937).
 5 Maart – Pamela Bach, Amerikaanse aktrise en rolprentvervaardiger (* 1963).
 6 Maart – Crystal Donna Roberts, Suid-Afrikaanse aktrise (* 1984).
 8 Maart – Athol Fugard, Suid-Afrikaanse dramaturg, akteur en regisseur (* 1932).
 8 Maart – Ella Zeller, Roemeense tafeltennisspeler (* 1933).
 9 Maart – Simon Fisher-Becker, Engelse akteur (* 1961).
 15 Maart – Schalkie van Wyk, Suid-Afrikaanse skrywer (* 1940).
 21 Maart – George Foreman, Amerikaanse bokser (* 1949).
 25 Maart – Denis Arndt, Amerikaanse akteur, skrywer, en vervaardiger (* 1939).
 27 Maart – Johann de Lange, Afrikaanse digter (* 1959).
 29 Maart – Richard Chamberlain, Amerikaanse akteur (* 1934).

 April tot Augustus 
 1 April – Val Kilmer, Amerikaanse akteur (* 1959).
 6 April – Jay North, Amerikaanse akteur (* 1951).
 21 April – Pous Franciscus (gebore as Jorge Mario Bergoglio), 266ste pous van die Rooms-Katolieke Kerk (* 1936).
 27 April – Pieter Naudé, Afrikaanse sanger (* 1968).
 27 April – Cora Sue Collins, Amerikaanse aktrise (* 1927).
 30 April – P.J. Bosman, Afrikaanse digter en skrywer (* 1933).
 15 Mei – Cornal Hendricks, Suid-Afrikaanse rugbyspeler (* 1988).
 16 Mei – Jan Terlouw, Nederlandse politikus, diplomaat, fisikus en skrywer van die jeugroman, Koning van Katoren (* 1931).
 22 Mei – Pippa Scott, Amerikaanse aktrise, vervaardiger en regisseuse (* 1934).
 27 Mei – Presley Chweneyagae, Suid-Afrikaanse akteur (* 1984).
 30 Mei – Loretta Swit, Amerikaanse aktrise (* 1937).
 9 Junie – Frederick Forsyth, Engelse romanskrywer en joernalis (* 1938).
 10 Junie – André Walters, radio-omroeper, TV-persoonlikheid en skakelbeampte (* 1940).
 17 Junie – Alfred Brendel, Oostenrykse pianis (* 1931).
 24 Junie – C. Johan Bakkes, Suid-Afrikaanse skrywer, rekenmeester en toergids (* 1956).
 1 Julie – Jimmy Swaggart, Amerikaanse Pinkster-televangelis en gospelmusiekkunstenaar (* 1935).
 2 Julie – Julian McMahon, Australiese akteur en vervaardiger (* 1968).
 3 Julie – David Mabuza, ANC-politikus en agtste adjunkpresident van Suid-Afrika (* 1960).
 13 Julie – Muhammadu Buhari, tweemalige President van Nigerië (* 1942).
 16 Julie – Connie Francis, Amerikaanse aktrise (* 1937).
 18 Julie – Kenneth Washington, Amerikaanse akteur (* 1935).
 21 Julie – Des van Jaarsveldt, Suid-Afrika se sewe-en-twintigste Springbokkaptein (* 1929).
 22 Julie – Ozzy Osbourne, Engelse sanger (* 1948).
 30 Julie – Pirow Bekker, Afrikaanse digter en skrywer (* 1935).
 3 Augustus – Loni Anderson, Amerikaanse aktrise (* 1946).
 7 Augustus – Jim Lovell, Amerikaanse ruimtevaarder en bevelvoerder van Apollo 13 (* 1928).
 27 Augustus – Tshidi Madia, Suid-Afrikaanse politieke joernalis (* 1983).
 30 Augustus – Neil de Beer, Suid-Afrikaanse politikus en kommentator (* 1968).

 September tot Desember 
 4 September – Giorgio Armani, Italiaanse ontwerper (* 1934).
 10 September – Charlie Kirk, Amerikaanse aktivis (* 1993).
 11 September – Bevin Fortuin, Suid-Afrikaanse rugbyspeler (* 1979).
 11 September –  Deon Fourie, Suid-Afrikaanse offisier, akademikus, militêre historikus en heraldis (* 1932).
 12 September – Jan Boland Coetzee, Suid-Afrikaanse rugbyspeler en wynmaker (* 1945).
 14 September – Maxi Schoeman, professor in politieke wetenskap aan die Universiteit van Pretoria (* 1954).
 15 September – Marilyn Knowlden, Amerikaanse aktrise (* 1926).
 16 September – Robert Redford, Amerikaanse akteur  (* 1936).
 29 September – Nathi Mthethwa, Suid-Afrikaanse ANC-politikus en kabinetsminister (* 1967).
 1 Oktober – Jane Goodall, Britse dierkundige en sjimpanseekenner (* 1934).
 3 Oktober – Patricia Routledge, Engelse aktrise (* 1929).
 11 Oktober – Diane Keaton, Amerikaanse aktrise (* 1946).
 12 Oktober – Martin Watt, Suid-Afrikaanse komponis (* 1970).
 17 Oktober – Tomiichi Murayama, Japannese politikus (* 1924).
 22 Oktober – David Ball, Britse vervaardiger en elektroniese musikant (* 1959).
 3 November – Dick Cheney, Amerikaanse politikus en die 46ste Visepresident van die Verenigde State (* 1941).
 6 November – Pauline Collins, Engelse aktrise (* 1940).
 23 November – Adriaan Snyman, Suid-Afrikaanse skrywer (* 1938).
 30 November – Evelyn Dalberg, Suid-Afrikaanse operasangeres (* 1939).
 5 Desember – Frank Gehry, Kanadees-Amerikaanse argitek (* 1929).
 14 Desember – Rob Reiner, Amerikaanse akteur en regisseur (* 1947).
 16 Desember – Warrick Stock, Suid-Afrikaanse platejoggie (DJ), radio- en televisie-aanbieder, podsendingmaker en entrepreneur (* 1985).
 17 Desember – Hans van Manen, Nederlandse balletdanser en choreograaf (* 1932).
 19 Desember – James Ransone, Amerikaanse akteur (* 1979).
 22 Desember – Chris Rea, Engelse rock- en blues sanger-liedjieskrywer en kitaarspeler (* 1951).
 28 Desember – Brigitte Bardot, Franse aktrise, fotomodel, sangeres en aktivis vir diereregte (* 1934).

 Verwysings 


Kategorie:21ste eeu